Hans store ry førte også til, at han i [[1844]] blev kaldt til [[Sankt Petersborg]] af kejser [[Nikolaj 1. af Rusland]] i anledning af storfyrstinde [[Alexandra Nikolaevna af Rusland|Alexandras]] sygdom, og kort efter hentedes han til [[Strelitz]] i et lignende anliggende. Men hans livlige ånd kunne dog ikke fuldt absorberes af den overvældende praktik, og han vedblev med usvækket interesse og energi at virke navnlig for lægevidenskabens videre praktiske anvendelse i befolkningen. Han forfattede talentfulde og livlige populære skrifter, mellem hvilke hans ''Sygediætetik'' og ''Koldt Vand'' særlig må fremhæves. Den sidstnævnte lille bog har haft en stor betydning og navnlig bidraget meget til at udrydde gamle fordomme med hensyn til brugen af koldt vand, både som drik og til bade. Af [[Ryssensten Søbadeanstalt|Søbadeanstalten ved Rysensten]], i hvis direktion han i mange år havde sæde, gjorde han sig i høj grad fortjent, ligeså af [[Klampenborg]] Vandkuranstalt. Brugen af mineralvandene søgte han også på enhver måde at fremme, foretog hyppige rejser til udenlandske badesteder og meddelte sine indsamlede erfaringer i forskellige skrifter. Og for at befolkningens mindre bemidlede flertal også skulle kunne få gavn af mineralvande, kaldte han i forbindelse med forskellige andre mænd [[Rosenborg Brøndanstalt]] til live ([[1834]]) og var utrættelig i at virke for denne anstalts tidssvarende udvikling.
Historie Organisationer Uddannelsesinstitutioner